Константин Балмонт
Не ме докосвай

Превод от руски: Андрей Андреев, 1993

chitanka.info

На всички Майки майка си, Земя,

а Океанът син е твой Баща.

Покой Небето е за паметта,

разнежва полската зеленина.

Живях във всичко — божа благодат.

Усещах: в мене Огънят гори.

Но моето сърце се умори.

Аз тихо спя. Не ме докосвай, Свят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.